– Ինձ կարող է ոգեշնչել անգամ եղանակը: Անձրևային օրերին ավելի լավ եմ տրամադրվում: Իմ ներշնչանքի աղբյուրն, ինչպես արդեն նշեցի, Սերգեյ Փարաջանովն է` իր կերպարով, ֆիլմերով, կոլաժներով: Կառանձնացնեմ նաև այն նկարիչներին, ովքեր ինձ ոգեշնչել են. Ֆրենսիս Բեկոն, Ժան-Միչել Բասքուիաթ, Էդուարդ Մունկ, Ռոբերտ Ռաուչենբերգ. Արշիլ Գորկի, ով աբստրակտ էքսպրեսիոնիզմի նախահայրն է: Ու չնայած նրան ներկայացնում են որպես ամերիկյան արվեստի ներկայացուցիչ՝ հպարտանալու առիթ ունենք, որ տաղանդավոր նկարիչը մեր հայրենակիցն է, և՝ Պոլլոկ: Հայ նկարիչներից առանձացնեմ Մարտիրոս Սարյանին, Սեդրակ Առաքելյանին, Հենրի Էլբակյանին, Հակոբ Հակոբյանին, Մինաս Ավետիսյանին, Վարուժան Վարդանյանին…